เอลิซาเบธ วูดวิลล์

เอลิซาเบธ วูดวิลล์ (Elizabeth Woodville, บางครั้งสะกดเป็น Wydville, Wydeville หรือ Widvile;แม้ว่าปกติแล้วชื่อสกุลจะถูกสะกดแบบสมัยใหม่เป็น "Woodville" ในสิ่งพิมพ์ร่วมสมัยของ Caxton สะกดเป็น "Wydeville" แต่หลุมฝังศพของพระนางที่โบสถ์น้อยเซนต์จอร์จ ปราสาทวินด์เซอร์ มีจารึกไว้ดังนี้: "Edward IV and his Queen Elizabeth Widvile" ป. ค.ศ. 1437 – 8 มิถุนายน ค.ศ. 1492) ในช่วงการสมรสครั้งแรกรู้จักกันในชื่อ เดม เอลิซาเบธ เกรย์ (Dame Elizabeth Grey) เป็นสมเด็จพระราชินีแห่งอังกฤษในวันที่ 1 พฤษภาคม ค.ศ. 1464 จนถึง 3 ตุลาคม ค.ศ. 1470 และในวันที่ 11 เมษายน ค.ศ. 1471 ถึง 9 เมษายน ค.ศ. 1483 ในฐานะพระมเหสีของพระเจ้าเอ็ดเวิร์ดที่ 4 แห่งอังกฤษ พระนางเป็นบุคคลสำคัญในสงครามกุหลาบ สงครามกลางเมืองระหว่างฝ่ายราชวงศ์แลงคัสเตอร์กับฝ่ายราชวงศ์ยอร์กในช่วง ค.ศ. 1455 ถึง 1487

**ชีวิตเบื้องต้นและการเสกสมรส**
เอลิซาเบธ วูดวิลล์พระราชสมภพราวปี ค.ศ. 1437 ที่กราฟตัน เรจิส ที่นอร์ทแธมป์ตันเชอร์ในราชอาณาจักรอังกฤษ เป็นพระธิดาของ ริชาร์ด วูดวิลล์ เอิร์ลริเวิร์สที่ 1 และ จาเค็ตตาแห่งลักเซ็มเบิร์ก (Jacquetta of Luxembourg) ผู้ที่แต่งงานครั้งแรกกับจอห์นแห่งแลงแคสเตอร์ ดยุกที่ 1 แห่งเบดฟอร์ด การสะกดชื่อ “Woodville” เป็นการสะกดแบบสมัยใหม่ที่มาจากการสะกดเดิม “Wydeville” ในหนังสือร่วมสมัยโดยแค็กซตัน และ “Widvile” บนที่บรรจุพระศพของพระองค์ในชาเปลเซนต์จอร์จในพระราชวังวินด์เซอร์ จากทางสายพระมารดาเอลิซาเบธเป็นสืบเชื้อสายห่าง ๆ มาจากพระเจ้าจอห์น 
เอลิซาเบธเป็นนางสนองพระโอษฐ์ในพระราชินีมาร์กาเร็ตในพระเจ้าเฮนรีที่ 6 ในปี ค.ศ. 1445 เมื่อมีพระชนมายุได้ 10 พรรษา ราวปี ค.ศ. 1452 เอลิซาเบธก็แต่งงานครั้งแรกกับเซอร์จอห์น เกรย์แห่งโกรบี เกรย์เสียชีวิตในการต่อสู้กับฝ่ายแลงคาสเตอร์ในยุทธการเซนต์อัลบันส์ครั้งที่ 2 ในปี ค.ศ. 1461 เอลิซาเบธกับเกรย์มีบุตรด้วยกันสองคนทอมัส เกรย์ มาร์ควิสแห่งดอร์เซ็ทที่ 1 (Thomas Grey, 1st Marquess of Dorset) และริชาร์ด เกรย์
เอลิซาเบธได้ชื่อว่าเป็น “สตรีผู้มีความงดงามที่สุดในเกาะอังกฤษ” ที่มี “เปลือกตาที่หนาหนักเหมือนตามังกร” ต่อมาเอลิซาเบธก็เสกสมรสกับพระเจ้าเอ็ดเวิร์ดที่ 4 แห่งอังกฤษในปี ค.ศ. 1464  เอลิซาเบธ วูดวิลล์สวรรคตเมื่อวันที่ 8 มิถุนายน ค.ศ. 1492 ที่มหาวิหารเบอร์มอนด์ซีย์ ในลอนดอน      

**หมายเหตุ**

**อ้างอิง**

**อ่านเพิ่ม**
 Philip Butterworth and Michael Spence, 'William Parnell, supplier of staging and ingenious devices, and his role in the visit of Elizabeth Woodville to Norwich in 1469', Medieval English Theatre 40 (2019)  date=12 June 2019 - David Baldwin, Elizabeth Woodville (Stroud, 2002) - Christine Carpenter, The Wars of the Roses (Cambridge, 1997) - Philippa Gregory, David Baldwin, Michael Jones, The Women of the Cousins' War (Simon & Schuster, 2011)- Michael Hicks, Edward V (Stroud, 2003) - Rosemary Horrox, Richard III: A Study of Service (Cambridge, 1989) - J.L. Laynesmith, The Last Medieval Queens (Oxford, 2004) - A. R. Myers, Crown, Household and Parliament in Fifteenth-Century England (London and Ronceverte: Hambledon Press, 1985)- Arlene Okerlund, Elizabeth Wydeville: The Slandered Queen (Stroud, 2005); Elizabeth: England's Slandered Queen (paper, Stroud, 2006) - Charles Ross, Edward IV (Berkeley, 1974) - George Smith, The Coronation of Elizabeth Wydeville (Gloucester: Gloucester Reprints, 1975; originally published 1935)- Anne Sutton and Livia Visser-Fuchs, "'A Most Benevolent Queen': Queen Elizabeth Woodville's Reputation, Her Piety, and Her Books", The Ricardian, X:129, June 1995. PP. 214–245.

**แหล่งข้อมูลอื่น**
  Brief notes, the portrait and the coat of arms (Queens' College Cambridge)
อเลิซาเบธ วูดวิลล์
อเลิซาเบธ วูดวิลล์
อเลิซาเบธ วูดวิลล์
หมวดหมู่:บุคคลในสงครามดอกกุหลาบ
หมวดหมู่:คู่อภิเษกสมรสในพระมหากษัตริย์ไอร์แลนด์
หมวดหมู่:เลดีออฟเดอะการ์เตอร์
หมวดหมู่:สมเด็จพระราชชนนีพันปีหลวง